ฮั่งเส็งปิดเช้าบวก 78.11 จุด ขานรับดาวโจนส์ทำนิวไฮ
ฮั่งเส็งปิดเช้าบวก 78.11 จุด ขานรับดาวโจนส์ทำนิวไฮ
20 ก.พ. 2560

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 78.11 จุด หรือ 0.33% ปิดภาคเช้าที่ 24,111.85 จุด โดยได้รับแรงหนุนจากตลาดหุ้นสหรัฐที่ปิดบวกเมื่อวันศุกร์
โดยดาวโจนส์ทำสถิติปิดที่ระดับสูงสุดติดต่อกันเป็นวันที่ 7 ขานรับผลประกอบการของบริษัทจดทะเบียนบางแห่ง รวมถึงข้อมูลเศรษฐกิจสหรัฐที่แข็งแกร่ง หลัง Conference Board เปิดเผยว่า ดัชนีชี้นำเศรษฐกิจ Leading Economic Index (LEI) ประจำเดือนม.ค. ปรับตัวขึ้น 0.6% สูงกว่าตัวเลขคาดการณ์ของนักวิเคราะห์ที่ระดับ 0.5%  